Cyber-shot-brugervejledning
Udskriv
Hovedside > Forholdsregler/Om dette kamera > Forholdsregler > Forholdsregler

## Forholdsregler

Backup af intern hukommelse
Undlad at bruge/opbevare kameraet på følgende steder
Om transport
Om betjeningstemperaturer
Om fugtdannelse
Om billeddatakompatibilitet
Bemærkninger om LCD-skærmen og objektivet

### Backup af intern hukommelse

- Sluk ikke for kameraet, og fjern ikke det dedikerede USB-tilslutningskabel (medfølger), mens der overføres data til din computer. Ellers kan den interne hukommelse blive beskadiget. Sørg for at lave en sikkerhedskopi for at beskytte dine data.

### Undlad at bruge/opbevare kameraet på følgende steder

- På meget varme, kolde eller fugtige steder
  På et sted som f.eks. i en bil, der er parkeret direkte i solen, kan kameraet blive deformeret, og det kan medføre funktionsfejl.

- I direkte sollys eller tæt på et varmeapparat
  Kamerahuset kan blive misfarvet eller deformeret, og det kan medføre funktionsfejl.

- På steder, hvor der kan opstå rystende vibrationer

- Tæt på stærke magnetiske kilder

- I sandede eller støvede omgivelser
  Pas på, at der ikke kommer sand eller støv ind i kameraet. Det kan medføre funktionsfejl i kameraet, og i nogle tilfælde kan denne funktionsfejl ikke udbedres.

### Om transport

- Undlad at sidde i en stol eller andre steder med kameraet i baglommen, da dette kan medføre funktionsfejl eller beskadige kameraet.

### Om betjeningstemperaturer

- Kameraet er designet til brug i temperaturer mellem 0 °C og 40 °C. Optagelse i ekstremt kolde eller varme omgivelser, som overstiger dette interval, anbefales ikke.

### Om fugtdannelse

- Hvis kameraet bringes direkte fra et koldt til et varmt sted, kan fugt kondensere inde i eller uden på kameraet. Denne fugtdannelse kan medføre funktionsfejl i kameraet.

- Hvis der opstår kondens, skal du slukke for kameraet og vente cirka en time, så fugten kan fordampe. Bemærk, at hvis du forsøger at optage, mens der er fugt inde i objektivet, vil du ikke være i stand til at optage klare billeder.

### Om billeddatakompatibilitet

- Kameraet overholder den universelle standard DCF (Design rule for Camera File system) oprettet af JEITA (Japan Electronics and Information Technology Industries Association).

- Sony kan ikke garantere, at kameraet afspiller billeder, som er optaget eller redigeret på andet udstyr, eller at andet udstyr afspiller billeder, som er optaget med kameraet.

### Bemærkninger om LCD-skærmen og objektivet

- LCD-skærmen er fremstillet med ekstremt præcis højteknologi, så mere end 99,99 % af alle pixel fungerer. Der kan dog forekomme ganske små sorte og/eller lyse prikker (hvide, røde, blå eller grønne) på LCD-skærmen. Disse prikker er et resultat af den normale produktionsproces og påvirker ikke optagelsen.

- Hvis LCD-skærmen eller objektivet udsættes for direkte sollys i længere perioder, kan det medføre funktionsfejl. Vær forsigtig, hvis kameraet placeres tæt på et vindue eller udendørs.

- Tryk ikke på LCD-skærmen. Skærmen kan blive misfarvet, hvilket kan medføre funktionsfejl.

- Billeder kan trække et spor hen over LCD-skærmen i kolde omgivelser. Dette er ikke en funktionsfejl.

Tilbage til top